শেষ করার আগে অমর একুশে গানের রচয়িতা বিশিষ্ট সাংবাদিক ও কলামিস্ট আবদুল গফফার চৌধুরীর তারেক রহমান সন্মন্ধে একটি মন্ত্যব্যের উদ্ধৃতি দিতে চাই। এক অনুষ্ঠানে বিএনপির সিনিয়র ভাইস চেয়ারম্যান তারেক রহমানকে জীবন্ত উন্মাদ ও পাগল বলে আখ্যায়িত করেছেন বিশিষ্ট সাংবাদিক কলামিস্ট আবদুল গাফ্ফার চৌধুরী। তিনি বলেন, ‘পাগল না হলে কেউ বিদেশে বসে এ কথা বলে না। মীর জাফরের ছেলে মিরন শেষ বয়সে পাগল হয়ে গিয়েছিল। নানান ধরনের পাগলামি করত। আর বলত আমি দিল্লী সম্রাট। কখনও বলত আলীবর্দী খান সিরাজউদ্দৌলাকে সিংহাসনে বসিয়ে ভুল করেছিল। পাগলামি করতে করতে বজ্রপাতে তার মৃত্যু হয়েছিল। তারেক রহমানের শেষ পরিণতি হবে উন্মাদ অবস্থায়। ১৭ ডিসেম্বর ২০১৪ ঢাকা রিপোর্টার্স ইউনিটিতে মিলনায়তনে যুক্তরাজ্য ভিত্তিক সেভেন মার্চ ফাউন্ডেশন নামক সংগঠনের মতবিনিময় সভায় গাফ্ফার চৌধুরী আরও বলেন, তারেক রহমানকে অর্ধ উন্মাদ বললেও সম্মান করা হবে। সে পুরোটাই পাগল এবং উন্মাদ। তারেক রহমানকে অশিক্ষিত, অযোগ্য মামলার ভয়ে লন্ডনে পালিয়ে আছে। দেশে এসে মামলা মোকাবেলা করার যোগ্যতা তার নেই। লন্ডনে বসে লাখ লাখ পাউন্ড খরচ করে জামায়াতের লোক ভাড়া করে কি সব বলে বেড়াচ্ছে। সে যদি দেশে এসে গ্রেফতার হয়ে মামলা মোকাবেলা করত তাহলে তার বীরত্ব প্রকাশ পেত।… তারেক উন্মাদ- যা ইচ্ছা তাই বলুক, বঙ্গবন্ধুর কিছু যায় আসে না’।